**Ngohe Aromatawai: Ka puta mai roto**

**Paerewa Paetae Ngā Mahi a te Rēhia 91853:** Te tātari i te whakaputanga mai o ngā āhuatanga ao wairua, ao kikokiko i roto i ngā mahi a te rēhia

**Aronga:** Ngā Mahi a te Rēhia 3.4B v1

**Whiwhinga:** 4

**Te Horopaki**

Ko tāu nā mahi he tuhi arohaehae mō ngā āhuatanga ao wairua, ao kikokiko i roto i tētahi mahi a te rēhia.

Māu e kōwhiri tētahi mahi a te rēhia, kātahi ka āta tātari i ngā āhuatanga ka kitea, ka rangona hoki i roto i te mahi, tae atu ki ngā āhuatanga kāore e kitea.

Ka aromatawaingia tāu whakatau whakaaro mō ngā āhuatanga ao wairua, ao kikokiko, tae atu ki ngā āhuatanga o roto, o waho, o namata, o nāianei hoki e whakaawe ana i te mahi.

**Hei Mahi**

Kōwhiria tētahi mahi a te rēhia e kaha ngākaunuitia nei e koe, tētahi mahi e pāpā nei ki ngā kare ā-roto o te tangata.

Matapakihia ngā āhuatanga ā-tinana, ā-wairua anō hoki o te mahi nei. Āta wānangahia ngā kare ā-roto ka pā mai nei ki a koe i te tirohanga atu, me te pātai atu, he aha i pērā ai? Āta wetewetehia ngā āhuatanga ā-tinana, ā-wairua e whakaawe ana i te mahi, arā, te ihi, te wehi me te wana.

Tuhia ōu whakaaro me ngā taunakitanga anō hoki hei arohaehae.

**Taunakitanga: Ngā Mahi a te Rēhia 91853 Ka puta mai roto**

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka matapaki i ngā āhuatanga ao wairua, ao kikokiko i whakaawe ai i tētahi mahi toi a te rēhia. Ka tuku whakataunga mō ngā take o roto, o waho, o namata, o nāianei e whakaawe ai i te mahi toi.  *Hei tauira:*  *Kua tautohu i ngā āhuatanga ao wairua, ao kikokiko hoki e whakaawe ai i te mahi, arā, te mana o ngā whakaaro/kōrero o roto, te ihi e kawea nei i roto i ngā mahi, tae atu ki ngā pūkenga, huānga, tukanga anō hoki.*  *Kua tuku whakaaro mō ngā take o roto, o waho, onamata, o naianei e pāpā nei ki te mahi a te rēhia.* | Ka whakamārama i ngā āhuatanga ao wairua, ao kikokiko i whakaawe ai i tētahi mahi toi a te rēhia. Ka tuku whakataunga mō ngā āhuatanga o roto, o waho, o namata, o nāianei hoki e whakaawe ai i te mahi toi, ka taunaki ai.  *Hei tauira:*  *Kua kōtuituia ngā whakamārama mō ngā āhuatanga ao wairua, ao kikokiko kia tūhonohono ai.*  *Kua tuku whakataunga mō ngā take o roto, o waho, onamata, o nāianei e pāpā nei ki te mahi a te rēhia.* | Ka whakatau whakaaro mō ngā āhuatanga ao wairua, ao kikokiko i whakaawe ai i tētahi mahi toi a te rēhia. Ka tuku whakataunga mō ngā āhuatanga o roto, o waho, o namata, o nāianei hoki e whakaawe ai i te mahi toi. Ka whakataurite ki mahi kē atu, ka āta taunaki ai.  *Hei tauira:*  *Kua kōtuituia ngā whakamārama mō ngā āhuatanga ao wairua, ao kikokiko hoki kia whai take ai ki ngā horopaki huhua noa o te ao Māori.*  *Kua whakamāoritia ngā take o roto, o waho, onamata, o nāianei kia whai take ki ngā horopaki huhua noa o te ao Māori.* |